Na temelju članka 48. stavka 4. Zakona o predškolskom odgoju i obrazovanju („Narodne novine“ br. 10/97., 107/07., 94/13. i 98/19) te 28. Statuta Općine Ernestinovo (Službeni glasnik broj 1/13, 4/13, 3/18, 4/18 4-19 – pročišćeni tekst, 4/20), a na prijedlog Upravnog vijeća DV „Ogledalce“ Ernestinovo, Općinsko vijeće Općine Ernestinovo na svojoj 2. sjednici održanoj dana 9.rujna 2020. godine donijelo je

**O D L U K U**

**o ekonomskoj cijeni usluga Dječjeg vrtića** **„Ogledalce“ Ernestinovo**

Članak 1.

Ekonomsku cijenu redovitog programa predškolskog odgoja Vrtića utvrđuje Općinsko vijeće Općine Ernestinovo, na prijedlog Upravnog vijeća DV Ogledalce.

Članak 2.

Ekonomska cijena usluga Dječjeg vrtića „Ogledalce“ Ernestinovo za 2020. godinu iznosi 1.550,00 kuna mjesečno po jednom djetetu, a obuhvaća troškove utvrđene Državnim pedagoškim standardom predškolskog odgoja i obrazovanja, odnosno troškove: izdatka za radnike, prehranu djece, uvjete boravka djece, nabavu namještaja i opreme i nabavu sitnog inventara, a na temelju obračunske kalkulacije stvarnih troškova i broja djece.

Članak 3.

Udio sufinanciranja koji će snositi osnivač i korisnici usluga odredit će se posebnom odlukom.

Članak 4.

Ova Odluka stupa na snagu osmog dana od dana objave u Službenom glasniku Općine Ernestinovo.

KLASA: 602-02/20-01/4

URBROJ: 2158/04-01-21-1

Ernestinovo, 9.rujna 2020.

PREDSJEDNIK

OPĆINSKOG VIJEĆA

Krunoslav Dragičević